《送兰庵先生至常山临别情不能禁歌以泄之》
明代·韩雍

常山山头秋月明，常山渡头秋水深。行人欲别不水别，两意各水无限情。

忆在滦河折杨柳，三载相思百年久。客中欢会能几时，何事匆匆又分手。

平生最感恩义深，年来赤胆怀君亲。攀留无计随不去，惟有水月如吾心。

吾心如水日东注，远送行舟浙西去。又如夜月光随人，常照行人独眠处。

行过吴门上金銮，烦报平安对素餐。此心未遂忠孝愿，因别双泪何能乾。

明朝两棹分江浙，愁向水边看孤月。相亲未拟情不禁，且须痛饮醉时别。

作者简介：（1422—1478）明苏州府长洲人，字永熙。正统七年进士，授御史。巡按江西，黜贪墨吏数十人。景泰时擢广东副使，巡抚江西。劾奏宁王朱奠培不法状，后被宁王诬劾，夺官。后再起为大理少卿，迁兵部右侍郎。宪宗立，以牵累贬官。会大藤峡徭、僮等族民众起事，乃改以左佥都御史，参赞军务，督兵镇压。迁左副都御史，提督两广军务。有才略，治军严，而谤议亦易起。为中官所倾轧，乃致仕去。有《襄毅文集》。